द बैक्स्टर्स में इससे पहले...
मैं खुश हूँ कि उनसे मिल रहे हो।
पुरुष के जीवन का महत्वपूर्ण दिन।
पहली बार अपने भावी ससुर से मिलना।
अपनी पारी में उन्हें खिलाना और उनकी देखभाल करनी है, उनसे दोस्ती नहीं।
मिली-जुली भावनाएँ होना स्वाभाविक है।
पर मैं अभी टिम का शोक मना रही हूँ।
तब फिर रायन का अभी न्यूयॉर्क में होना अच्छी बता है।
अच्छी बात तो नहीं लग रही।
सैम और मैं टेक्सस जा रहे हैं।
अगर भगवान को टेक्सस में तुम्हारी ज़रूरत है, तो वहीं जाओगे।
पर क्या तुम जाना चाहती हो?
सैम के लिए यह अच्छा अवसर है।
तुमसे दोस्ती नहीं कर सकता। तुम्हारे लिए मेरे मन में भावनाएँ हैं।
मैं कैलीफ़ोर्निया जा रहा हूँ।
द बैक्स्टर्स
"रोने का और हँसने का समय,
"शोक मनाने का और नृत्य करने का समय।" सभोपदेशक 3:4
खाता हटाएँ
क्या आप टिम जैकब्स का ईमेल खाता पक्का हटाना चाहते हैं,
हाँ - रद्द कीजिए
हैलो।
हैलो, कैरी। माँ बोल रही हूँ। बात कर सकती हूँ?
हाँ। क्या हुआ?
अच्छा, मैं अपनी अलमारी संभाल रही थी। आखिरकार।
कुछ चीज़ें हटाना चाहती हूँ, और दान में देने से पहले
तुमसे पूछना था अगर तुम उनमें से कुछ चाहो।
मेरे पास बहुत ही सुंदर स्कार्फ़ हैं शायद तुम्हें पसंद आएँ।
माँ, आप, जिसने हमारा हर होमवर्क तक संभालकर रखा था?
जानती हूँ।
तुम्हारे पापा की वजह से ऐसा होगा।
पर, मैं इसे अपना रही हूँ। पुरानी चीज़ें बाहर, नई अंदर।
कैरी?
माफ़ कीजिए। मैं भी लगभग
ऐसी ही चीज़ों से जूझ रही हूँ।
तुम ठीक तो हो?
मैं अपराधबोध महसूस कर रही हूँ।
किस बारे में?
टिम के शोक से आगे बढ़ जाने के लिए तैयार होने के बारे में।
क्या यह बुरा है?
नहीं। आगे बढ़ना जीवित बने रहने का महत्वपूर्ण हिस्सा है।
बहुत ही महत्वपूर्ण हिस्सा।
इतना गलत क्यों महसूस हो रहा है?
अपराधबोध ऐसे ही काम करता है।
वह चाहता है तुम निराश हो जाओ, हार मान लो।
पर मैं टिम को जानती हूँ, भगवान को जानती हूँ।
जानती हूँ कि वे दोनों कहीं आस-पास हैं, इस इंतज़ार में
कि तुम बेहतर महसूस करो, बेटा।
बस उन्हें ऐसा करने दो।
शुक्रिया, माँ। मुझे इसकी ज़रूरत थी।
ठीक है। बाय।
शुरू करने से पहले,
सेमेस्टर के आपके आखिरी असाइनमेंट देखना चाहता हूँ,
जो आपको अभी मिलेंगे।
प्लीज़ गाइडलाइन ध्यान से पढ़िए।
यह असाइनमेंट आपके फ़ाइनल ग्रेड का 30 प्रतिशत है।
आप सभी किसी उच्चतर अस्तित्व के होने के पक्ष और विपक्ष में
लिखित और मौखिक दोनों रूप में
एक दमदार तर्क पेश करेंगे।
आपका जो भी विश्वास है, मेरे सामने साबित कीजिए।
इस पर आप पार्टनर के साथ काम करेंगे,
क्योंकि मैं चाहूँगा कि अपने निष्कर्षों पर आप जमकर बहस करें।
कोई सवाल? मिस कैलाहन।
हम सच वाकई अब भी इस पर डिबेट करेंगे?
मतलब यह असाइनमेंट वास्तव में
शुरुआत से ही फ़लसफ़े से परिचय की हर क्लास में दिया जाता है,
और हम इस पर बिल्कुल भी सहमत नहीं होते।
आधे तथ्यों पर और
बाकी फंतासी में विश्वास करते हैं।
क्या फ़ायदा है?
बात बस किसी चीज़ पर विश्वास करने की ही नहीं है,
पर उस विश्वास के पीछे के कारण को समझने की है।
जो शायद उतना सरल न हो, जितना आप सोचते हैं। और कोई?
बढ़िया, ठीक है। तो पिछले हफ्ते की रीडिंग, चैप्टर आठ।
- हैलो। - हैलो, बेटा।
शुक्रिया, माँ।
मुझे खुशी है कि इन्हें एक नया घर मिलेगा।
हाँ, मेरे सभी कपड़े नर्सरी टीचर के कपड़ों जैसे हैं।
तो, कब जा रही हो?
कुछ हफ़्तों में। ठीक बड़े डिनर के समय।
वाह, बढ़िया।
हाँ।
मेरे जाने पर आपको कैसा लग रहा है?
हमारे जाने पर?
बेशक दुखी हूँ। तुम्हारी याद आएगी।
पर तुम्हारे लिए खुश भी हूँ। तुम लोगों के लिए शानदार अवसर है।
तुम्हें कैसा लग रहा है?
मैं वास्तव में सैम का साथ देना चाहती हूँ।
यह उसका बड़ा सपना है, और इससे
हमारा बड़ा सपना पूरा हो पाएगा, जो अद्भुत है।
इसलिए, मुझे बहुत अच्छा लग रहा है।
तुमने मेरे सवाल का जवाब नहीं दिया।
तुम्हें कैसा लग रहा है?
जान, तुम मुझसे बात कर सकती हो। पता है?
या अपनी किसी बहन से भी। तुम्हारे लिए हम हैं यहाँ।
उनमें से एक अभी ऐसी ही चीज़ से गुज़र रही है।
कौन?
मैं अपनी बेटियों के बारे में बात नही करती।
वैसे भी एक दूसरे तक पहुँचने का रास्ता मिल ही जाता है।
शुक्रिया, माँ।
सनसैट हिल वयस्क देखभाल गृह
गुड मॉर्निंग। यह लीजिए।
हैंक! प्लीज़, यहाँ आ जाओ!
- बैठ जाइए। - क्या चल रहा है?
मैं हैंक को बुला रही थी, पर गैराज में उसे सुनाई नहीं दिया।
पुलिस को बुलाओ।
उस लड़की को पता है कि सू कहाँ है,
और वह हमें बता नहीं रही।
अरे, सब ठीक है।
तुम उसे ले गई हो?
नहीं, मैं उसे नहीं ले गई, पर उसे ढूँढने में मदद करने आई हूँ।
कोई सू को नहीं ले गया। वह पिछले हफ्ते यहीं थी।
यह जारी रहा तो उसका आना बंद कर दूँगी। इससे आप उत्तेजित होती हैं।
मुझे पता है तुम जानती हो वह कहाँ है।
मेरी सू को वापस ले आओ। नहीं तो मैं जाकर...
सू यहाँ हर हफ़्ते आती है। यहाँ कोई जासूस नहीं, कोई उसे नहीं ले गया।
नहीं! तुम झूठ बोल रही हो!
अच्छा। सभी, शांत हो जाइए।
गहरी साँस लीजिए। सब ठीक है।
- हैंक! - बैठ जाओ।
माफ़ करना।
देख रही हो कि दिन कठिन होने वाला है।
मेरी मानो, खाने के बाद इन्हें कमरों में पहुँचा दो।
ऐसे दिनों में सोशल टाइम बहुत ज़्यादा हो जाता है।
शुभकामनाएँ।
कोई बात नहीं। सब ठीक है।
आप ठीक हैं।
आज के लिए बस इतना ही। प्लीज़, अगली क्लास से पहले नौवां चैप्टर पढ़िए।
अगले हफ़्ते मिलते हैं।
सुनो, एक मिनट है?
हाँ, ज़रूर। क्या हुआ, लोरी?
तो, वह असाइनमेंट...
मेरे ख़याल से अगर हम साथ काम करें, तो यह कम दुखदायी होगा।
क्या ख़याल है?
प्लीज़, मुझे अकेले परेशान मत होने दो।
माफ़ करना। हम दोनों तो विपरीत पक्षों में हैं।
- अच्छा। तो फिर शुभकामनाएँ। - हाँ। शुभकामनाएँ।
एक सेकेंड होगा?
मेरे पास समय हो या न हो, तुम तो आ ही गई हो, है न?
तो, आज सुबह के बारे में।
क्या मरीज़ों से इस तरह बात करना
और जब वे परेशान हों, तो उन पर पाबंदी लगाना अच्छा तरीका है?
अगर यह मरीज़ों के हित में और स्टाफ़ की सुरक्षा के लिए हो, तो हाँ।
- ठीक है, पर यह... - नहीं। बात पूरी करने दो।
तुम विशेषज्ञ हो, तुम्हें लगता है मुझे सफ़ाई देने की ज़रूरत है, तो मुझे बताओ
तुम्हें क्या लगता है अगर इरवेल गिर जाती तो क्या होता?
शायद उन्हें चोट लग जाती।
आपको लगता है "शायद"?
इस उम्र की महिला के
गिरने से हड्डी टूटने की कितनी संभावना है?
चार में से एक।
और अगर इस तरह गिरकर उनका कूल्हा टूट जाता,
इस संभावना का अनुमान लगाना चाहोगी
कि 90 दिनों के भीतर वह जटिलताओं से मर सकती थीं।
अब कहने को कुछ नहीं है? इसकी संभावना 80 प्रतिशत है।
- माफ़ करना। इस पर ध्यान नहीं दिया। - नहीं, ध्यान दिया था।
तुमने सोचा तुम्हारे पास
जवाब है, यहाँ आकर सब बदल दोगी, और सब कुछ अपने तरीके से करोगी।
जिस तरह सब चल रहा है, उसकी कोई वजह है।
शायद वह उतनी परेशान नहीं होती
अगर तुम उनसे वैसे बात नहीं कर रही होतीं।
माफ़ करना?
मुझे बस लगता है कि हम उनसे अलग तरह से बात कर सकते हैं।
थोड़ी सहानुभूति दिखा सकते हैं।
ऐसे सोचो कि वह तुम्हारी माँ हैं।
जब मेरी माँ थीं, तो मैं चाहती थी कि कोई उनकी सुरक्षा का ख़याल रखे।
इसमें तुम जीत नहीं पाओगी।
तुम्हें प्रोटोकॉल का पालन करना होगा। सब मानो या नया काम खोज लो।
ठीक है।
भविष्य में अगर मुलाकात करनी है तो मुझे ईमेल भेजना।
और इस तरह मेरी अनुमति के बिना मेरे ऑफ़िस में मत आना।
बहुत शुक्रिया। यह बड़ी मदद है
कि चर्च यह सर्विस कर रहा है।
हमें वास्तव में इस रविवार को नन्हे स्टेफ़नी से मिलने का इंतज़ार है।
- जल्दी मिलते हैं। - हाँ, शुक्रिया। बाय।
- बाय। - बाय।
वह हमारा 17वाँ परिवार था।
और मुझे पसंद आया, इससे पहले वाली जोड़ी ने
हर हफ़्ते बिना ध्यान भटकाए
प्रार्थना के लिए एक घंटे का समय देने के बारे में जो कहा।
मुझे याद है जब यह इतना आसान होता था।
हाँ, बड़े होने पर चीज़ें थोड़ी बदल जाती हैं।
हाँ। थोड़ी से ज़्यादा।
मेरी दो लड़कियाँ अभी
उलझनों, बदलाव, नुकसान से जूझ रही हैं।
पता नहीं उनकी मदद कैसे हो।
अपने प्रियजन को चुनौती भरे समय से गुज़रते देखना मुश्किल है।
बड़ा असहाय सा महसूस होता है।
पता है उन्हें खुद अपना रास्ता खोजने देना होगा। पर...
मुझे हमेशा यह पसंद नहीं आता।
तुम्हारे परिवार को जानती हूँ।
तुमने और जॉन ने विश्वास करने वाले पाँच बच्चों को बड़ा किया है।
उन्हें प्यार करो, उनमें विश्वास करो, जैसे हमेशा करती आई हो,
और हमेशा याद रखो स्तुति 34 हमसे क्या कहती है।
"प्रभु टूटे दिल वालों के करीब होते हैं
-"और उनकी मदद करते हैं जिनका मन दुखी हो।" -"उनकी मदद करते हैं जिनका मन दुखी हो।"
- शुक्रिया। - ज़रूर।
टिम जैकब्स - 1983-2019 हमेशा हमारे दिलों में
हैलो, टिम। यह मैं हूँ।
इस बार बस मैं आई हूँ। जेसी घर पर है।
यकीनन वह हर रोज़ बढ़ रही है।
मैं अलविदा कहने आई हूँ।
मुझे अहसास हुआ कि मैंने पहले कभी ऐसा नहीं कहा है।
सब कुछ समझने और जेसी के लिए सब जोड़े रखने की
कोशिश में मैं इतनी व्यस्त हो गई थी।
पर भगवान ने मुझे नया उद्देश्य दिया है और मुझे इसे हथियाना होगा।
और अगर मैं तुम्हें पकड़े रही, तो ऐसा नहीं कर पाऊँगी।
मुझे अब जाने देना होगा।
शुक्रिया।
उस सबके लिए जो तुमने मुझे सिखाया,
उस हर चीज़ के लिए जिससे हम गुज़रे, जिसने मुझे मज़बूत इंसान बनाया।
और हमारी नन्ही बेटी के लिए।
मेरा वादा है कि उसके लिए बहुत अच्छी माँ बनूँगी।
और मैं अपनी ज़िंदगी पूरी तरह जिऊँगी।
जैसे मैं जानती हूँ कि तुम मेरे लिए चाहते।
जैसे प्रभु मेरे लिए चाहते।
अलविदा, टिम।
तुम्हें शांति मिले।
तो मैं रेकजाविक हार्बर के बीचों बीच बोट के सबसे ऊपरी डेक पर खड़े होकर
उत्तरी रोशनियों के लिए प्रार्थना कर रहा था और ठंड से जमा जा रहा था,
जब पलटा तो सब जा चुके थे।
ठंड की वजह से सब नीचे की डेक पर चले गए थे।
मैं हार मानने वाला नहीं था। मुझे उत्तरी रोशनियाँ देखनी थीं।
- हाँ। और... - तुम ऐसे ही हो।
और मुझे उत्तरी रोशनियाँ नहीं दिखीं।
अब तक कानून की बात न करने के लिए दोनों को शुक्रिया कहूँगी।
पर अब आप दोनों को इसमें पूरी तरह डूब जाने की अनुमति है।
- रीगन को पता है कि मुझे... - हाँ।
हमारी इस फील्ड के लिए बहुत जुनून है।
कानून पढ़ने का फ़ैसला कैसे किया?
बहुत समय तक मैं अपने पिता की तरह डॉक्टर बनना चाहता था।
तो मन कैसे बदल गया?
जीवविज्ञान, पहला कोर्स।
हाँ। मैं... नहीं, मैं बस...
मुझे महसूस हुआ कि दरअसल चिकित्सा में मेरी कोई रुचि नहीं।
तो फिर कानून। क्यों?
लोगों की मदद करनी है।
और सही के लिए लड़ना है।
पता है यह अस्पताल में ज़िंदगी बचाने जैसा नहीं
पर मेरे खयाल से न्याय हमें दूसरे तरीके से बचाता है।
इसे देखने का यह बड़ा परोपकारी नज़रिया है।
पसंद आया।
अपना जवानी का समय याद आ गया।
पर कानून की राह मुश्किल है। बहुत पढ़ाई करनी होगी, समय लगाना पड़ेगा।
- इसके लिए तैयार हो? - जी, सर। मैं कड़ी मेहनत के लिए तैयार हूँ।
पापा हमेशा कहते हैं "कुछ भी अच्छा
आसानी से नहीं मिलता।"
अक्लमंद इंसान हैं।
गर्मियों में इंटर्नशिप के लिए हमारी फर्म में आवेदन दे दो।
सच में?
न्यूयॉर्क में?
अपना बायोडाटा मुझे भेज देना। उसे सही जगह पर पहुँचा दूँगा।
हाँ, ज़रूर। भेजता हूँ।
आपको बहुत शुक्रिया।
बस उन्हें वापस देने का वादा करो।
हम देख लेंगे।
अच्छा, आप लोगों के लिए ये रहे स्नैक्स।
प्याले शेल्फ़ पर रखे हैं, अगर चाहिए, तो।
मैं कैसी लग रही हूँ?
निर्भर करता है। कहाँ जा रही हो?
मैं...
एरिका से मिलूँगी, जल्दी से एक जगह रुकने के बाद।
- कहाँ? - किसी खास जगह नहीं।
कोल का ख़याल रखने के लिए हमें कुछ खास जानने की ज़रूरत है?
नहीं। मैंने उसे सुला दिया है। ध्यान रखना वह बिस्तर से न उठे।
अगर उठे, तो ध्यान रखना मेरे आने तक जीवित रहे।
- बस? - बहुत शुक्रिया, दोस्तो।
सुनो, जब तुम्हारे बच्चे होंगे, तुम जब भी चाहोगे, मैं ख़याल रखूँगी।
- मुझे इसके लिए ज़िम्मेदार मत ठहराना। - बाय।
इसके लिए प्याले हैं।
ऐशली भाग्यशाली है कि तुम हो।
हाँ, आखिरी मिनट में देखभाल आसान नहीं मिलना।
डलास में रहने लगेंगे, तो हमें इस बारे में सोचना पड़ेगा।
सोच लेंगे।
बेसब्र हूँ, कब पूरी तरह वहाँ रहेंगे।
काम के लिए हर सप्ताह जाते-जाते थक चुका हूँ।
हाँ, मुश्किल होगा।
क्या?
वहाँ रहना।
क्या हुआ?
बस कह रही हूँ कि वहाँ रहने के कुछ पहलू हैं
जिनके लिए मैं नर्वस हूँ।
कब से? मुझे लगा तुमने कहा तुम इसके लिए खुश हो।
मैं खुश हूँ, पर नर्वस भी।
एरिन, इसमें नर्वस होने की कोई बात नहीं है।
लोग जगह बदलते हैं। भले ही बैक्स्टर्स नहीं, पर लोग जगह बदलते हैं।
मुझे नहीं लगता तुम समझ पा रहे हो कि मुझे कितना कुछ छोड़ना पड़ेगा।
मैं कितना कुछ छोड़ूँगा, अगर यह जॉब न लिया।
मैं पैसों की बात नहीं कर रही। अपने परिवार, अपने जॉब की बात कर रही हूँ।
कहीं भी पढ़ा सकती हो।
उस स्कूल में मैं बड़ी हुई हूँ, सैम।
मेरे भाई-बहन वहाँ बड़े हुए हैं।
यह बस मेरा काम नहीं। मैं जो हूँ, उसका एक हिस्सा है।
जिसे छोड़कर जाने की बात कर रहे हो तुम।
एरिन, मैंने अपना पूरा वयस्क जीवन इसके लिए काम किया है।
पता है इस जॉब के लिए मैंने कितने घंटे लगाए हैं?
पता है, क्योंकि अक्सर डिनर टेबल पर अकेली होती थी।
- यह उचित नहीं है। - माफ़ करना।
काम के लिए तुम्हारा जुनून और समर्पण पसंद है।
बस लगता है काश कभी-कभी उसमें से थोड़ा समय अपनी बीवी को दो।
माँ!
बढ़िया, अब हमने कोल को जगा दिया।
यहाँ देखकर हैरान हूँ।
मैं माफ़ी माँगने आई हूँ।
मुझे अच्छा...
नहीं लगा, जैसे अस्पताल में चीज़ें छूटीं।
हाँ।
लैंडन, माफ़ करना। मैंने तुम्हें गुमराह किया।
उम्मीद है मुझे माफ़ कर दोगे
और किसी दिन हम फिर दोस्ती कर पाएँगे।
ठीक है।
मुझे पता है तुम्हें आराम करना है।
सुनो, ऐश।
दोस्ती के लिए किसी दिन का इंतज़ार नहीं करेंगे।
चलो अभी दोस्ती करते हैं।
पर मुझे लगा तुमने कहा था
तुम दोस्ती नहीं करना चाहते अगर हम... पता है...
हाँ, मैंने इस बारे में सोचा।
जाने से पहले तुम्हारे साथ कुछ समय बिताना अच्छा होगा।
अगर तुम्हें ठीक लगे।
हाँ।
हाँ, यह अच्छा होगा।
ठीक है।
तो मैं चाइनीज़ ऑर्डर कर रहा था।
मू शू पोर्क।
बढ़िया होता है। साथ दोगी।
सैटिंग्स - खाता सुरक्षा खाता हटाएँ
आप टिम जैकब्स का ईमेल खाता पक्का हटाना चाहते हैं?
हाँ - रद्द करें
आपका ईमेल खाता हटा दिया गया है।
सेवा के उपयोग के लिए शुक्रिया।
हमने अपने सर्वर से आपकी सभी निजी जानकारी हटा दी है।
द बैक्स्टर्स में अगली बार...
किशोर कैरी ने इस डिब्बे में
कुछ बहुत ज़रूरी रखा होगा।
क्या कर रही हो?
दो खास लड़कियों के लिए दो मज़ेदार प्रोजेक्ट्स।
अच्छा लगेगा, जाने से पहले
अगर मेरे परिवार से मिलेंगे।
समय और जगह बताओ।
जहाँ रीगन और मैं पहली बार मिले?
बिल्कुल। मेरे लिए सम्मान की बात है।
पक्का मुलाकात यहीं पर है? जगह तो खाली है।
बाद में फोन करता हूँ।
संवाद अनुवादक अचला यासीन
रचनात्मक पर्यवेक्षक रवीन्द्र शंकर शुक्ल